wickkiey/tamil-wikipedia-chunked huggingface dataset:
# பீட்டர் அல்வாரெசு

**பீட்டர் அகசுடசு அல்வாரெசு** (*Peter Augustus Alvares*) இந்தியாவைச் சேர்ந்த ஓர் அரசியல்வாதியாவார். 1908-1975 ஆம் ஆண்டுகள் காலத்தில் இவர் வாழ்ந்தார். 1962 ஆம் ஆண்டு காலத்தில் போர்த்துகீசிய ஆட்சியிலிருந்து கோவா விடுவிக்கப்பட்ட பிறகு, வடக்கு கோவா மக்களவைத் தொகுதியிலிருந்து முதல் நாடாளுமன்ற உறுப்பினராகத் தேர்ந்தெடுக்கப்பட்டார். பின்னர் இத்தொகுதி பஞ்சிம் தொகுதி என அழைக்கப்படுகிறது. 1968 ஆம் ஆண்டு முதல் 1973 ஆம் ஆண்டு வரை அனைத்திந்திய இரயில்வே ஆண்கள் கூட்டமைப்பின் தலைவராகவும், 1957 ஆம் ஆண்டு முதல் 1968 ஆம் ஆண்டு வரை இதன் பொதுச் செயலாளராகவும் பணியாற்றினார்.
# விஜய் சர்மா

**விஜய் சர்மா** (Vijay Sharma), இந்தியாவின் சத்தீஸ்கர் மாநிலத்தின் துணை முதலமைச்சரும் , பாரதிய ஜனதா கட்சி அரசியல்வாதியும் ஆவார். 2023 சத்தீஸ்கர் சட்டப் பேரவைத் தேர்ததலில் இவர் கவர்தா சட்டமன்றத் தொகுதியிலிருந்து சத்தீசுகர் சட்டப் பேரவைக்கு தேர்ந்தெடுக்கப்பட்டார்.  
இவர் சத்தீஸ்கர் மாநில பாரதிய ஜனதா யுவ மோர்ச்சா மற்றும் பாரதிய ஜனதா கட்சியின் மாநிலப் பொதுச் செயலாளராகவும் பணியாற்றியவர்.
# விஜய் சர்மா

## இதனையும் காண்க

- சத்தீசுகர் சட்டப் பேரவை
- சத்தீசுகர் முதலமைச்சர்களின் பட்டியல்
# சித்தார்த் குஞ்சலியெங்கர்

**சித்தார்த் சீபாத் குஞ்சலியெங்கர்** (*Sidharth Sripad Kuncalienker*) கோவா சட்டப் பேரவையின் முன்னாள் உறுப்பினர் ஆவார். மனோகர் பாரிக்கருக்குப் பதிலாக பனாசி தொகுதியில் இருந்து இடைத்தேர்தலில் தேர்ந்தெடுக்கப்பட்டுள்ளார். பாரதிய சனதா கட்சியை சேர்ந்தவர் ஆவார். 2017 ஆம் ஆண்டு மே மாதம் 10 ஆம் தேதியன்று, கோவா முதல்வர் மனோகர் பாரிக்கரை பனாசி தொகுதியில் போட்டியிட அனுமதிப்பதற்காக குன்காலியெங்கர் பதவி விலகல் செய்தார்.
# சித்தார்த் குஞ்சலியெங்கர்

## இடுகைகள்

பொருளாதார மேம்பாட்டுக் கழகத்தின் தலைவராக இருந்தார்.
# ராம்சி லால் யாதவ்

**ராம்சிலால் யாதவா** (*Ramjilal Yadava*) (பிறப்பு : 05 மே 1922) இந்திய நாட்டின் அரசியல்வாதி மற்றும் 6வது மக்களவை உறுப்பினராக இருந்தார். இவர் 1952 ஆம் ஆண்டில் இராசத்தான் சட்டமன்றத்திற்கு தேர்ந்தெடுக்கப்பட்டபோது தனது அரசியல் வாழ்க்கையைத் தொடங்கினார். 1977 ஆம் ஆண்டு சனதா கட்சி வேட்பாளராக ஆல்வாரில் இருந்து மக்களவைக்கும், 1989 ஆம் ஆண்டு சனதா தள வேட்பாளராகவும் தேர்ந்தெடுக்கப்பட்டார்.
# தாக்கூர் ராம் லால்

**தாக்கூர் ராம் லால்** (*Thakur Ram Lal*)(7 சூலை 1929 &ndash; 6 சூலை 2002) என்பவர் ஓர் இந்திய அரசியல்வாதி மற்றும் இமாச்சலப் பிரதேசத்தில் இந்தியத் தேசிய காங்கிரசின் தலைவர் ஆவார்.
# தாக்கூர் ராம் லால்

## சட்டமன்ற உறுப்பினராக

லால் 1957-ல் ஜுப்பல் கோட்காய் சட்டமன்றத் தொகுதியிலிருந்து இமாச்சலப் பிரதேச சட்டமன்றத்திற்கு உறுப்பினராகத் தேர்ந்தெடுக்கப்பட்டார். பின்னர், 1962, 1967, 1977, 1980 மற்றும் 1982 ஆகிய ஆண்டுகளில் இதே தொகுதியிலிருந்து இமாச்சலப் பிரதேச சட்டமன்றத்திற்கு மீண்டும் தேர்ந்தெடுக்கப்பட்டார். இவர் இந்திய அரசின் அறிவியல் மற்றும் தொழில்நுட்ப அமைச்சராகவும் இருந்தார்.
# தாக்கூர் ராம் லால்

## முதல்வராக

இவர் 28 சனவரி 1977-ல் இமாச்சலப் பிரதேசத்தின் இரண்டாவது முதலமைச்சரானார். இதனைத் தொடர்ந்து 30 ஏப்ரல் 1977 வரை பதவியிலிருந்தார். 1977 சூன் 29 முதல் 1980 பிப்ரவரி 13 வரை இமாச்சலப் பிரதேச சட்டமன்றத்தின் எதிர்க்கட்சித் தலைவராக இருந்தார். பின்னர் லால் மீண்டும் 14 பிப்ரவரி 1980 அன்று மாநிலத்தின் முதலமைச்சராகப் பொறுப்பேற்று 7 ஏப்ரல் 1983 வரை பதவியிலிருந்தார்.
# தாக்கூர் ராம் லால்

## ஆளுநராக

1983 ஆகத்து 15 முதல் 29 ஆகத்து 1984 வரை ஆந்திரப் பிரதேச ஆளுநராகப் பணியாற்றினார். ஆந்திரப் பிரதேசத்தின் நிதியமைச்சர் என்.பாசுகர் ராவை முதலமைச்சராக நியமித்ததால், இவருக்கு கெட்டப் பெயரானது. என். டி. ராமராவ் அமெரிக்காவில் அறுவை சிகிச்சை செய்துகொண்டிருந்தபோது பாசுகர ராவுக்கு 20% சட்டமன்ற உறுப்பினர்கள் ஆதரவு இல்லாதபோதும், அப்போதைய காங்கிரசு தலைமையின் உத்தரவின் பேரில் இந்த மாற்றம் செய்யப்பட்டதாகக் கூறப்படுகிறது. என். டி. ராமராவ் ஒரு வாரத்திற்குப் பிறகு ஆந்திராவின் தலைநகருக்குத் திரும்பினார். ஆனால் ராம் லால் முதல்வர் நியமனத்தில் பிடிவாதமாக இருந்தார். பின்னர் ராமராவ், லால் மற்றும் காங்கிரசுக்கு எதிராக பெரும் பிரச்சாரத்தைத் தொடங்கினார். 30 நாட்களுக்குப் பிறகு, இந்தியக் குடியரசுத் தலைவர் ஜெயில் சிங் ராம் லாலை பதவி நீக்கம் செய்தார். இதன் பின்னர் 3 நாட்களுக்குப் பிறகு என். டி. ராமராவ் மீண்டும் ஆந்திராவின் முதல்வரானார்.
# தாக்கூர் ராம் லால்

## அரசியல் வாழ்க்கை

1957 முதல் ஜுப்பல் கோட்காய் தொகுதியிலிருந்து 9 முறை அதிக வாக்கு வித்தியாசத்தில் சட்டமன்றத்திற்குத் தேர்ந்தெடுக்கப்பட்டவர் என்ற பெருமை ராம் லால் பெற்றுள்ளார். 1977-ம் ஆண்டு காங்கிரசு எதிர்ப்பு அலை மிக அதிகமாக இருந்த காலகட்டத்திலும், மொத்த வாக்குகளில் 60.2 சதவீதத்தைப் பெற்று மாநில சட்டமன்றத்திற்குத் தேர்ந்தெடுக்கப்பட்டார். 1983ஆம் ஆண்டு இவர் முதல்வர் பதவியிலிருந்து விலகிய பின்னர் முன்னாள் மத்திய இணை அமைச்சரான வீரபத்திர சிங் பதவியேற்றார். 1048 நாட்கள் முதலமைச்சராகப் பதவி வகித்தார்.
# தாக்கூர் ராம் லால்

## பின்னணி

தாக்கூர் ராம் லால் நான்கு மகள்கள், ஒரு பேரன் மற்றும் ஒரு பேத்தியும் இருந்தனர். இவரது பேரன் ரோஹித் தாக்கூர் ஜுப்பல்-கோட்காய் தொகுதியின் சட்டமன்ற உறுப்பினர் ஆவார்.
# தாக்கூர் ராம் லால்

## இறப்பு

லால் 6 சூலை 2002 அன்று பாரிய மாரடைப்பு ஏற்பட்டதைத் தொடர்ந்து சிம்லாவில் இறந்தார்.
# இமயமலை குட்டியா

**இமயமலை குட்டியா** (*Himalayan cutia*)(*குட்டியா நிபாலென்சிசு*) என்பது லியோத்ரிச்சிடே குடும்பத்தில் உள்ள ஒரு பறவை சிற்றினமாகும். இதன் விலங்கியல் பெயர் இறுதியில் "நேபாளத்திலிருந்து *குத்யா* " என்று பொருள்படும், ஏனெனில் இந்த பறவைகளுக்கான நேபாளி பெயரிலிருந்து *குட்டியா* பெறப்பட்டது, மேலும் *நிபாலென்சிசு* என்பது இலத்தீன் மொழியில் "நேபாளத்திலிருந்து" என்பதாகும்.
# இமயமலை குட்டியா

## பரவலும் வாழிடமும்

இந்த சிற்றினம் இமயமலைப் பகுதியில், இந்தியாவிலிருந்து வடக்கு தாய்லாந்து வரை வாழ்கிறது. தீபகற்ப மலேசியாவிலும் ஒரு துணையினம் காணப்படுகிறது. முன்னர் *குட்டியா* பேரினமானது ஒற்றை வகை உயிர்லகினைக் கொண்ட பேரினமாக இருந்தது. ஆனால் வியட்நாம் குட்டியா, நீண்ட காலமாக இமயமலைப் பறவையின் ஒரு துணையினமாக இருந்தது. சமீபத்தில் *கு. லெகாலெனி* சிற்றின நிலைக்கு உயர்த்தப்பட்டது. இதன் இயற்கையான வாழிடங்கள் வெப்பமண்டலத்திலிருந்து மிதவெப்பமண்டல ஈரப்பதமான மலைக்காடுகளாகும். இது உயரமான மலைகளின் வாழும் பறவையல்ல, இருப்பினும், அகன்ற இலைகள் கொண்ட காடுகளில் வாழ்கிறது. எ. கா. கருவாலி மரக் காடுகள் (*குவெர்கசு*) &ndash; அடிவாரத்தில் 1,500 மீ கடல் மட்டத்திற்கு மேல் அல்லது அதற்கு மேல். ஆனால் எப்போதாவது 2,500 மீ மேலேக் காணப்படும்.
# இமயமலை குட்டியா

## பாதுகாப்பு

இமயமலை குட்டியா பன்னாட்டு இயற்கைப் பாதுகாப்புச் சங்கத்தால் அச்சுறுத்தப்பட்டதாகக் கருதப்படவில்லை. இது தீவாய்ப்புக் கவலை குறைந்த இனமாகக் கருதப்படுகிறது. பூட்டானில், இது மிகவும் சாதாரணமாகக் காணப்படும் சிற்றினமாக உள்ளது.
# உயிர்த்த கிறித்து ஆலயம், பெரவள்ளூர்

**உயிர்த்த கிறிஸ்து ஆலயம்** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் பெரவள்ளூர் புறநகர்ப் பகுதியில் அமையப் பெற்றுள்ள ஒரு கத்தோலிக்க திருத்தலம் ஆகும்.
# உயிர்த்த கிறித்து ஆலயம், பெரவள்ளூர்

## அமைவிடம்

கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு, பெரவள்ளூர் பகுதியின் பேப்பர் மில்ஸ் சாலையில் இத்திருத்தலம் அமைந்துள்ளது.
# உயிர்த்த கிறித்து ஆலயம், பெரவள்ளூர்

## துணை திருத்தலங்கள்

கீழ்க்காணும் திருத்தலங்கள் பெரவள்ளூர் உயிர்த்த கிறிஸ்து ஆலயத்தின் துணை திருத்தலங்கள் ஆகும்:  
1. கொளத்தூர் பகுதியின் இலட்சுமிபுரம் புறநகர்ப் பகுதியில் அமைந்துள்ள ஆரோக்கிய மாதா ஆலயம்.
1. பெரம்பூர் பக்திக்கு அருகிலுள்ள ஜி. கே. எம். காலனி புறநகர்ப் பகுதியில் அமையப் பெற்றுள்ள கிறிஸ்து நாதர் ஆலயம்.
1. கொளத்தூர் பகுதியின் சீனிவாச நகர் புறநகர்ப் பகுதியில் அமைந்துள்ள திருஇருதய ஆண்டவர் ஆலயம்.
# இலானியேலசு

**இலானியேலசு** (*Laniellus*) என்பது லியோத்ரிச்சிடே குடும்பத்தில் உள்ள பாசரைன் பறவை பேரினமாகும் .
# இலானியேலசு

## வகைப்பாட்டியல்

இதன் சிற்றினங்கள் இரண்டும் முன்பு *குரோசியாசு* பேரினத்தின் கீழ் வகைப்படுத்தப்பட்டன. ஆனால் பன்னாட்டு விலங்கியல் பெயரிடல் விதிகளின் கீழ் *இலானியேலசு* சுவைன்சன், 1832-ல் *குரோசியாசு* தெம்மின்க், 1836ஐ விட முன்னுரிமை உள்ளது. மாதிரி இனம் புள்ளி குரோசியாசு ஆகும்.
# இலானியேலசு

## வகைப்பாட்டியல்

### சிற்றினங்கள்

இந்தப் பேரினம் இரண்டு சிற்றினங்களைக் கொண்டுள்ளது:  
- புள்ளி குரோசியாசு (*இலானியேலசு அல்போனோடடசு*)
- சாம்பல் தலை குரோசியாசு (*இலானியேலசு லாங்பியானிசு*)
# மகாராட்டிரா விலங்கு மற்றும் மீன் அறிவியல் பல்கலைக்கழகம்

**மகாராட்டிரா விலங்கு மற்றும் மீன்வள அறிவியல் பல்கலைக்கழகம்** (*Maharashtra Animal and Fishery Sciences University*) என்பது இந்தியாவின் மகாராட்டிரா மாநிலம் நாக்பூரை தலைமையிடமாகக் கொண்ட மகாராட்டிர மாநில பல்கலைக்கழகம் ஆகும். இது *மகாராட்டிரா விலங்கு மற்றும் மீன்வள அறிவியல் பல்கலைக்கழக சட்டம், 1998*-ன் கீழ் நிறுவப்பட்டது. இது அதிகாரப்பூர்வமாக 3 திசம்பர் 2000 அன்று மகாராட்டிராவில் உள்ள மற்ற நான்கு மாநில விவசாய பல்கலைக்கழகங்களில் கீழ் செயல்பட்ட 7 விவசாயக் கல்லூரிகளை உள்ளடக்கி நிறுவப்பட்டது.
# மகாராட்டிரா விலங்கு மற்றும் மீன் அறிவியல் பல்கலைக்கழகம்

## கால்நடை அறிவியல் கல்லூரிகள்

- மும்பை கால்நடை மருத்துவக் கல்லூரி, மும்பை  
- நாக்பூர் கால்நடை மருத்துவக் கல்லூரி, நாக்பூர்  
- கால்நடை & விலங்கு அறிவியல் கல்லூரி, பர்பானி  
- கால்நடை மற்றும் விலங்கு அறிவியல் கல்லூரி, உட்கிர்  
- கிராந்திசிங் நானா பாட்டீல் கால்நடை அறிவியல் கல்லூரி, சிர்வால், சதாரா  
- கால்நடை மற்றும் விலங்கு அறிவியல் முதுகலை நிறுவனம், அகோலா
# மகாராட்டிரா விலங்கு மற்றும் மீன் அறிவியல் பல்கலைக்கழகம்

## மீன்வளக் கல்லூரிகள்

- மீன்வள அறிவியல் கல்லூரி, தெலங்கானா, நாக்பூர்  
- மீன்வள அறிவியல் கல்லூரி, உட்கிர்
# மகாராட்டிரா விலங்கு மற்றும் மீன் அறிவியல் பல்கலைக்கழகம்

## பால் தொழில்நுட்பம்

- பால் தொழில்நுட்பக் கல்லூரி, வருட், புசாத்  
- பால் தொழில்நுட்பக் கல்லூரி,உட்கிர், லத்தூர்
# மகாராட்டிரா விலங்கு மற்றும் மீன் அறிவியல் பல்கலைக்கழகம்

## பிற

- நாக்பூர் வனவிலங்கு ஆராய்ச்சி மற்றும் பயிற்சி மையம், கோரேவாடா
# சாதா வெங்கட் ரெட்டி

**சாதா வெங்கட் ரெட்டி** (*Chada Venkat Reddy*) இந்தியாவைச் சேர்ந்த ஓர் அரசியல்வாதியாவார். 1950 ஆம் ஆண்டு சூன் மாதம் 30 ஆம் தேதியன்று இவர் பிறந்தார். இந்தியப் பொதுவுடமைக் கட்சியின் தலைவராக ஆந்திரப் பிரதேச அரசியலில் ஈடுபட்டார். 2004 ஆம் ஆண்டு நடைபெற்ற தேதியில் இந்துராதி தொகுதியிலிருந்து ஆந்திரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். 2014 ஆம் ஆண்டு மே மாதத்தில் இந்திய பொதுவுடமைக் கட்சி தெலுங்கானா மாநில குழுவின் முதல் மாநில செயலாளராகத் தேர்ந்தெடுக்கப்பட்டார்.
# உருப்நாராயண் ராய்

**உருப்நாராயண் ராய்** (*Rupnarayan Roy*) இந்தியாவைச் சேர்ந்த ஓர் அரசியல்வாதியாவார். தோராயமாக இவர் 1908 ஆம் ஆண்டு பிறந்தார். இந்தியப் பொதுவுடமைக் கட்சியின் மூத்த உறுப்பினராக்ச் செயல்பட்டார். பிரிக்கப்படாத வங்காளத்தில் செயற்பட்ட இவர் பின்னர் வங்காளதேசத்தின் விவசாயத் தலைவராகவும் இருந்தார். 1946 ஆம் ஆண்டில் வங்காள சட்டமன்றத்திற்கு தேர்ந்தெடுக்கப்பட்ட மூன்று முதல் பொதுவுடைமைக் கட்சி சட்டமன்ற உறுப்பினர்களில் இவரும் ஒருவராவார். இவர் ஒரு தியாகியாக இறந்தார். சில குண்டர்கள் இவரது வீட்டிற்குள் நுழைந்து இரவில் படுக்கையில் இருந்து அவரை அழைத்து தலையை துண்டித்தனர்.  
ஒரு மார்க்சிய புரட்சியாளரான இவர் தெபாகா இயக்கத்தின் உயர்மட்ட அமைப்பாளர்களில் ஒருவராகவும் இருந்தார். பிரித்தானிய எதிர்ப்பு இயக்கத்தின் தலைவராகவும் ,பிரிக்கப்படாத வங்காளத்தின் சட்டமன்ற உறுப்பினராகவும், வங்காளதேச விடுதலைப் போரில் தேசிய அவாமி கட்சியின் கொரில்லா படையின் அமைப்பாளாராகவும் இருந்தார்.
# படுகை அணி

கணிதத்தில் **படுகை அணி** (*incidence matrix*) என்பது இரு தொகுதிகளின் உறுப்புகளுக்கு இடையேயுள்ள படுகை உறவைக் காட்டும் ஒரு தருக்க அணியாகும். இரு தொகுதிகளையும் முறையே *X*, *Y* என எடுத்துக்கொண்டால், *X* இன் உறுப்புகள் ஒவ்வொன்றுக்கும் ஒரு நிரையும் (வரிசையும்) *Y* இன் ஒவ்வொரு உறுப்புகளுக்கும் ஒரு நிரலும் படுகை அணியில் இருக்கும். முதல் தொகுதியின் உறுப்பு *x* க்கும், இரண்டாவது தொகுதி *y* க்கும் இடையே உறவு (படுகை) இருந்தால், *x* நிரை மற்றும் *y* நிரலிலுள்ள உறுப்பு '1' ஆகவும், *x* க்கும் *y* க்கும் இடையில் உறவு இல்லாவிடில் '0' ஆகவும் இருக்கும்.
# படுகை அணி

## கோட்டுருவியல்

### திசையிலா, திசையுள்ள கோட்டுருக்கள்

கோட்டுருவியலில் ஒரு கோட்டுருவிற்கு திசைபோக்குள்ள மற்றும் திசைபோக்கற்ற என இருவிதமான படுகை அணிகள் உள்ளன.  
ஒரு <math>n\times m</math> திசையிலாக் கோட்டுருவின் திசைப்போக்கற்ற படுகை அணி (அல்லது சுருக்கமாக படுகை அணி) *B* பின்வருமாறு வரையறுக்கப்படுகிறது:
:<math>B_{ij}=\\{\begin{array}{rl}\,1 & \text{if vertex }v_i\text{ is incident with edge }e_j, \\ 0 & \text{otherwise.}\end{array}\.</math>
:(*n* = கோட்டுருவின் முனைகளின் எண்ணிக்கை; *m* = கோட்டுருவின் விளிம்புகளின் எண்ணிக்கை)  
;எடுத்துக்காட்டு:
**align= class=wikitable**  
| e<sub>1</sub> | e<sub>2</sub> | e<sub>3</sub> | e<sub>4</sub> |
| --- | --- | --- | --- |
| =
<math>
\begin{bmatrix}
1 & 1 & 1 & 0 \\
1 & 0 & 0 & 0 \\
0 & 1 & 0 & 1 \\
0 & 0 & 1 & 1 \\
\end{bmatrix}.
</math>
|}  
கோட்டுருவின் ஒவ்வொரு விளிம்பும் இரு முனைகளுடன் இணைக்கப்பட்டிருப்பதால், படுகை அணியின் ஒவ்வொரு நிரலின் கூட்டுத்தொகையும் 2 ஆக உள்ளது.  
<math>n\times m</math> திசையுள்ள கோட்டுருவின் படுகை அணி *B* பின்வருமாறு வரையறுக்கப்படுகிறது:
:<math>B_{ij}=\\{\begin{array}{rl}
{-1} & \text{if edge }e_j\text{ leaves vertex }v_i, \\
\phantom{-}1 & \text{if edge }e_j\text{ enters vertex }v_i, \\
\phantom{-}0 & \text{otherwise.}
\end{array}\.</math>
:(*n* = கோட்டுருவின் முனைகளின் எண்ணிக்கை; *m* = கோட்டுருவின் விளிம்புகளின் எண்ணிக்கை)  
(பல கணித நூலாசிரியர்கள் எதிர்க் குறி வழமையையும் பயன்படுத்துகின்றனர்)
# இலாகூர் அறிவுப் பூங்கா

**இலாகூர் அறிவுப் பூங்கா** (*Lahore High Court*) என்பது பாக்கித்தான் நாட்டின் இலாகூர் மாவட்டத்தில் உள்ள பெடியன் சாலையில் 852 ஏக்கர் பரப்பளவில் கட்டுமானத்தின் கீழ் உள்ள ஓர் அறிவியல் பூங்காவாகும்.  
1 பில்லியன் டாலர் ஆரம்ப முதலீட்டில் லாகூர் அறிவியல் பூங்கா நிறுவனத்தால் நிர்வகிக்கப்படுகிறது, இதில் $200 மில்லியன் பஞ்சாப் அரசாங்கம் முதலீடு செய்துள்ளது. இந்த திட்டத்தை புரோசுட்டு &amp;amp; சல்லிவன் என்ற அமெரிக்க நிறுவனத்தினர் வடிவமைத்துள்ளனர். பூங்காவில் பல்கலைக்கழகங்கள், அறிவியல் மற்றும் கண்டுபிடிப்பு மையங்கள், சில்லறை மற்றும் மத்திய வணிக மாவட்டம், குடியிருப்பு மாவட்டம், பொழுதுபோக்கு மண்டலம் மற்றும் பசுமைப் பகுதிகள் ஆகியவை உள்ளன.  
பாக்கித்தான் சிறுநீரகம் மற்றும் கல்லீரல் நிறுவனம் மற்றும் ஆராய்ச்சி மையம் இப்பூங்காவில் கட்டப்பட்டு வருகிறது.
# இலாகூர் அறிவுப் பூங்கா

## மூலத் திட்டம்

பூங்காவின் மூலத் திட்டம் இதை ஐந்து வகைகளாகப் பிரிக்கிறது:  
- வாழ்க்கை அறிவியல் மற்றும் உயிரி தொழில்நுட்பம்,
- வடிவமைப்பு மற்றும் படைப்புத் தொழில்,
- தகவல் தொழில்நுட்பம்,
- கணினி அறிவியல்
- அறிவியல் மற்றும் பொறியியல்  
2016 ஆம் ஆண்டு நிலவரப்படி, இசுலாமாபாத்து நகரத்திலுள்ள் காசுமோட்டு தகவல் தொழில்நுட்ப நிறுவனம் மற்றும் இலான்காசுட்டர் பல்கலைக்கழகம் இணைந்து பூங்காவில் ஒரு பட்டதாரி பள்ளியை அமைக்கும். தகவல் தொழில்நுட்ப பல்கலைக்கழகமும் அதன் வளாகத்தை பூங்காவிற்கு மாற்றும்.
# அர்ஃபா மென்பொருள் தொழில்நுட்பப் பூங்கா

**அர்ஃபா மென்பொருள் தொழில்நுட்பப் பூங்கா** (*Arfa Software Technology Park*) பாக்கித்தான் நாட்டின் லாகூர் நகரிலுள்ள ஒரு வானாளாவிய கட்டடமாகும். முன்னதாக இது மென்பொருள் தொழில்நுட்பப் பூங்கா என அறியப்பட்டது. இத்தகவல் தொழில்நுட்பப் பூங்கா 2009 ஆம் ஆண்டில் கட்டப்பட்டது. தகவல் தொழில்நுட்பப் பல்கலைக்கழகமும் பஞ்சாப் தகவல் தொழில்நுட்ப வாரியமும் இங்கு இடம்பெற்றுள்ளன. பிரதான கட்டிடம் 17 மாடிகளைக் கொண்டுள்ளது மற்றும் 106 மீட்டர் உயரம் கொண்டது. இது தற்போது லாகூரில் உள்ள மிக உயரமான கட்டிடம் ஆகும்.  
15 ஜனவரி 2012 ஆம் ஆண்டு சனவரி மாதம் 15 ஆம் தேதியன்று பஞ்சாப் முதலமைச்சர் மியான் சாபாசு செரீப் , 16 வயதில் இறந்த மைக்ரோசாப்ட் சான்றளிக்கப்பட்ட இளைய தொழில் வல்லுநர் அர்ஃபா கரீமு நினைவாக மென்பொருள் தொழில்நுட்பப் பூங்காவின் பெயரை அர்ஃபா மென்பொருள் தொழில்நுட்பப் பூங்காவாக மாற்றுவதாக அறிவித்தார்
# தந்தை பெரியார் கானுயிர் காப்பகம்

**தந்தை பெரியார் கானுயிர் காப்பகம்** (*Thanthai Periyar Wildlife Sanctuary*) என்பது இந்திய மாநிலமான தமிழ்நாட்டின் ஈரோடு மாவட்டத்தில் மேற்குத் தொடர்ச்சி மலைகள் மற்றும் கிழக்குத் தொடர்ச்சி மலைகள் இரண்டையும் கடந்து அமைக்க முன்மொழியப்பட்ட பாதுகாக்கப்பட்ட பகுதியாகும். இது மார்ச் 2023-ல் தமிழ்நாடு அரசால் அறிவிக்கப்பட்டது. தமிழ்நாட்டின் 18ஆவது வனவிலங்கு சரணாலயமாக இது அமையும். இது வனப்பகுதியை உள்ளடக்கி மேற்கு தமிழ்நாட்டின் ஈரோடு மாவட்டத்தில் கோபிசெட்டிபாளையம் மற்றும் அந்தியூர் வட்டங்களின் சில பகுதிகளை உள்ளடக்கி அமைந்துள்ளது.
# மைனாவதி (நடிகை)

**மைனாவதி** (*Mynavathi*, 26 யூலை 1935 - 10 நவம்பர் 2012) என்பவர் ஒரு இந்திய நடிகையாவார். இவர் 1955 ஆம் ஆண்டு கன்னட திரைப்படமான *சாந்தா சாகுவில்* நடிகையாக அறிமுகமானார். 100 இக்கும் மேற்பட்ட கன்னட படங்களில் நடித்துள்ள இவர் பிரபல நடிகையான பண்டரி பாயின் தங்கை ஆவார். 1959 ஆம் ஆண்டு கன்னடத் திரைப்படமான *அப்பா ஆ ஹுடுகி* படத்தில் நடித்தப் பிறகு இவர் பிரபலமானார். அதில் ராஜ்குமார் மற்றும் இவரது சகோதரி பண்டரி பாயுடன் இணைந்து நடித்ததிருந்தார். எச். எல். என். சிம்கா இயக்கிய அப்படத்தில் ஆண்களை வெறுக்கும் எதேச்சதிகார பெண்ணாக இவர் நடித்தார். அப்படம் வில்லியம் ஷேக்ஸ்பியரின் *தி டேமிங் ஆஃப் தி ஷ்ரூ* நாடகத்தை அடிப்படையாகக் கொண்டது.
# மைனாவதி (நடிகை)

## தொழில்

1955 இல் அறிமுகமான பிறகு, மைனாவதி ராஜ்குமார் முக்கியக் கதாபாத்திரத்தில் நடித்த *பக்த விஜயா*, *ஹரி பக்தா* மற்றும் *ராயர சொசே* ஆகிய படங்களில் நடித்தார். மேலும் இவர் கல்யாண் குமார் மற்றும் உதய்குமார் போன்ற கன்னட சினிமாவின் மற்ற பிரபலங்களுடன் நடித்துள்ளார். *கச்ச தேவயானி*, *நானே பாக்யவதி*, *அனுராதா*, *அன்னபூர்ணா*, *சர்வஜனமூர்த்தி*, *அம்மா*, *முத்தைத பாக்யா,* *ஒப்பாரிகிந்தா ஒப்பரு* ஆகியவை இவர் நடித்த சில பிரபலமான கன்னடப் படங்கள் ஆகும். தமிழில் சிவாஜி கணேசனுடன் நடித்துள்ளார். 1980 களில் தனது மகன்களுடன் இணைந்து "யந்த்ரா மீடியா" என்ற நிறுவனத்தைத் தொடங்கி, தொலைக்காட்சி துறையில் நுழைந்தார். இவர் *அம்மா*, *மனேதானா*, *மகாயக்ஞம்*, *சுமங்கலி ஆகிய* தொலைக்காட்சி தொடர்களில் நடித்துள்ளார்.
# மைனாவதி (நடிகை)

## இறப்பு

மைனாவதி 10 நவம்பர் 2012 அன்று பெங்களூரில் உள்ள பிஜிஎஸ் குளோபல் மருத்துவமனையில் மாரடைப்பால் இறந்தார்.
# மைனாவதி (நடிகை)

## திரைப்படவியல்

### கன்னடம்

| 1956 | *பக்த விஜயா* |  |  |
| --- | --- | --- | --- |
| 1956 | *ஹரி பக்த* |  |  |
| 1956 | *முத்தைதே பாக்யா* | வித்யாவதி |  |
| 1956 | *கச்ச தேவயானி* |  |  |
| 1957 | *பெட்டத கள்ளா* |  |  |
| 1957 | *ராயர சொசெ* | லட்சுமி |  |
| 1958 | *பொம்மலபெள்ளி* | கண்ணம்மா |  |
| 1959 | *அப்பா ஆ ஹுடுகி* | ஷர்மிஷ்தா |  |
| 1959 | *மனேகே பந்த மஹாலட்சுமி* |  |  |
| 1964 | *அன்னபூர்ணா* | ஆஷாதேவி |  |
| 1964 | *நவஜீவன* |  |  |
| 1965 | *சர்வஞான மூர்த்தி* |  |  |
| 1965 | *மஹாசதி அனசூயா* | சிறப்புத் தோற்றம் |  |
| 1967 | *ஸ்ரீ புரந்தரதாசரு* | வட்டரங்கப் பெண் | சிறப்புத் தோற்றம் |
| 1967 | *அனுராதா* | அனுராதா |  |
| 1968 | *நானே பாக்யவதி* |  |  |
| 1968 | *கௌரி காந்தா* |  |  |
| 1968 | *அம்மா* |  |  |
| 1969 | *கண்டொந்து ஹென்னெரடு* | சீதை |  |
| 1970 | *ஸ்ரீ கிருஷ்ணதேவராயா* |  |  |
| 1970 | *முரு முத்துகளு* |  |  |
| 1970 | *அலியா கெலயா* |  |  |
| 1976 | *முகியத கதே* |  |  |
| 1977 | *பாக்யவந்தரு* | குண்டு ராவின் மனைவி |  |
| 1992 | *மன மெச்சித சொசே* | சாவித்திரி |  |
| 1992 | *பிரேம சங்கம* |  |  |
| 1993 | *பகவான் ஸ்ரீ சாய்பாபா* | பண்டரிபாய் | } |
# மைனாவதி (நடிகை)

## திரைப்படவியல்

### தமிழ்

| 1953 | *கண்கள்* | சிவாஜி கணேசன், பண்டரிபாய், எம். என். ராஜம் | கிருஷ்ணன்-பஞ்சு |  |
| --- | --- | --- | --- | --- |
| 1954 | *என் மகள்* | ரஞ்சன், எஸ். வரலட்சுமி | கே.வி.ஆர் ஆச்சார்யா |  |
| 1954 | *பொன்வயல்* | அஞ்சலிதேவி, டி. ஆர். இராமச்சந்திரன் | ஏ. டி. கிருஷ்ணசாமி |  |
| 1956 | *நல்ல வீடு* | சிவாஜி கணேசன், பண்டரிபாய், எம். என். ராஜம் | ஜோதிஷ் சின்ஹா |  |
| 1956 | *குலதெய்வம்* | குல தெய்வம் வி. ஆர். ராஜகோபால், பண்டரிபாய் | கிருஷ்ணன்-பஞ்சு |  |
| 1957 | *புது வயல்* | பிரேம் நசீர் | கிருஷ்ணன்-பஞ்சு |  |
| 1957 | *ஆரவல்லி* | எஸ். ஜி. ஈஸ்வர் | எஸ். வி. கிருஷ்ணராவ் |  |
| 1958 | *மாலையிட்ட மங்கை* | டி. ஆர். மகாலிங்கம், பண்டரிபாய் | ஜி. ஆர். நாதன் |  |
| 1958 | *பொம்மை கல்யாணம்* | சிவாஜி கணேசன், ஜமுனா | ஆர். எம். கிருஷ்ணசாமி |  |
| 1958 | *அன்பு எங்கே* | டி. ஆர். இராமச்சந்திரன், பண்டரிபாய் | தா. யோகானந்த் |  |
| 1958 | *நான் வளர்த்த தங்கை* | பிரேம் நசீர், பண்டரிபாய் | ச. நாராயண மூர்த்தி |  |
| 1959 | *கண் திறந்தது* | ராமநாதன் | கே. வி. சீனிவாசன் |  |
| 1959 | *எங்கள் குலதேவி* | கே. பாலாஜி, பண்டரிபாய் | அதுர்த்தி சுப்பா ராவ் |  |
| 1959 | *வண்ணக்கிளி* | பிரேம் நசீர் | டி. ஆர். ரகுநாத் |  |
| 1959 | *நாலு வேலி நிலம்* | எஸ். வி. சகஸ்ரநாமம், பண்டரிபாய், தேவிகா, ஆர். முத்துராமன் | முக்தா சீனிவாசன் |  |
| 1959 | *கல்யாணிக்கு கல்யாணம்* | கல்யாணி | எஸ். எஸ். ராஜேந்திரன், பிரேம் நசீர் | ஏ. எஸ். ஏ. சாமி |
| 1960 | *குறவஞ்சி* | சிவாஜி கணேசன், கே. சாவித்திரி, பண்டரிபாய் | அ. காசிலிங்கம் |  |
| 1960 | *அன்புகோர் அண்ணி* | பிரேம் நசீர், பண்டரிபாய் | டி. ஆர். ரகுநாத் | } |
# சந்து லால்

**சந்து லால் மல்கோத்ரா**(*Chandu Lal Malhotra*) (1766 - 15 ஏப்ரல் 1845), **மகாராஜா சந்து லால்** என்றும் அறியப்பட்ட இவர், ஐதராபாத் நிசாம் சிக்கந்தர் ஜாவின் 3வது தலைமை அமைச்சராக (1833-1844) இருந்தார். இவர் ஐதராபாத் இராச்சியத்தில் (இப்போது ஐதராபாத்து ) இல் பிறந்தார். மேலும், இந்தியாவின் ரேபரலியைச் சேர்ந்தவர். இவர் உருது, ஐதாராபாத்தி, பஞ்சாபி மற்றும் பாரசீக மொழிகளின் கவிஞரும் ஆவார்.
# சந்து லால்

## குடும்பம்

சந்து லால் சதன், மல்கோத்ரா குடும்பத்தில் பிறந்தவர். இவர் இந்து கத்ரி பின்னணியில் இருந்து வந்தவர் என்று மற்றொரு ஆதாரம் கூருகிறது. இவரது தந்தை நரேன் தாசு ரேபரலியில் இருந்து ஐதராபாத் மாநிலத்திற்கு குடிபெயர்ந்தவர். இந்துக்களான இவருடைய முன்னோர்கள், முகலாய அரசவையில் பணியாற்றியவர்கள். பின்னர் நவாப் சிக்கந்தர் ஜாவிடமிருந்து *ராஜா பகதூர்* என்ற பட்டத்தைப் பெற்றார். சிக்கந்தர் ஜா இவரை தனது ராணுவத்தின் கணக்கு அதிகாரியாக தேர்ந்தெடுத்தார். 1819 இல் சிக்கந்தர் ஜாவிடமிருந்து சந்து லால் *மகாராஜா* பட்டத்தையும் ஒரு கோடி ஐதராபாதி ரூபாய் ரொக்கப் பரிசையும் பெற்றார். 1822 இல் நவாப் நசீர் உத் தவ்லாவிடமிருந்து *ராஜா இ ராஜகன்* என்ற பட்டத்துடன் ஏழாயிரம் குதிரை வீரர்களின் தலைவராக நியமிக்கப்பட்டார். 1833 இல் மோனிர்-உல்-முல்க் இறந்த பிறகு, அவருக்குப் பிறகு சந்து லால் பிரதமரானார்.
# சந்து லால்

## பிரதம அமைச்சர்

ஐதராபாத் இராச்சியத்தில் சந்து லால் 1808 ஆம் ஆண்டு பின்னர் 1832 ஆம் ஆண்டு கிபி 1843 ஆம் ஆண்டு வரை என இருமுறை பிரதம அமைச்சராக இருந்தார்.
# சந்து லால்

## கவிஞர்

சந்து லால் ("சதன்" என்ற புனைப்பெயரைப் பயன்படுத்தினார்) ஒரு கற்றறிந்தவராக, உருது கவிதை மற்றும் இலக்கியத்தின் புரவலராக இருந்தார். இவரது ஆதரவால் உருது கவிஞர்கள் இவரது அரசவைக்கு வந்தனர். தில்லியிலிருந்து ஐதராபாத்து மாநிலத்திற்கு முகமது இப்ராகிம் சாக் மற்றும் பக்சு நாசிக் போன்ற வட இந்தியக் கவிஞர்களை இவர் அழைத்தார். ஆனால் சில காரணங்களால் அவர்களால் வர முடியவில்லை.இவர் பிரதம மந்திரியாக இருந்தபோதிலும், தொடர்ந்து முசைராவில் கலந்து கொண்டார்.
# சந்து லால்

## இதனையும் காண்க

- வித்தல் சுந்தர்
# இராம பிரபா

**இரமா பிரபா** (*Rama Prabha*) என்பவர் ஓர் இந்திய நடிகை ஆவார். இவர் தெலுங்கு, தமிழ், இந்தி படங்களில் நடித்துள்ளார். இவர் 1,400 க்கும் மேற்பட்ட படங்களில் நடித்துள்ளார் இவர் தன் ஆறு தசாப்தங்களுக்கும் மேலான தொழில் வாழ்க்கையுடன் தென்னிந்தியத் திரைப்படத்துறையில் அனைத்து தலைமுறைகளிலும் உச்ச நட்சத்திரங்களுடன் திரையில் தோன்றியுள்ள ஒரு குணச்சித்திரக் கலைஞராகப் புகழ் பெற்றார். 1970 மற்றும் 1980 களில் நகைச்சுவை நடிகர் இராஜா பாபுவுடன் தெலுங்கு திரையில் குறிப்பிடத்தக்க ஜோடியாக உருவானார். இவர் 1968 முதல் சாந்தி நிலையம் மற்றும் பல படங்களில் நாகேசுக்கு ஜோடியாக நடித்தார். இவர் இந்தியில் மெஹ்மூத் ஜோடியாக *தோ பூல்* படத்தில் நடித்தார்.
# இராம பிரபா

## தனிப்பட்ட வாழ்க்கை

இவர் ஒரு மாத குழந்தையாக இருந்தபோது, இவருடைய தந்தையின் சகோதரி தத்தெடுத்துக் கொண்டு ஊட்டிக்கு குடிபெயர்ந்தார். பிரபாவின் குழந்தைப் பருவம் 14 ஆண்டுகள் வரை அங்கேயே கழிந்தது பிறகு சென்னைக்கு இடம் பெயர்ந்தனர். தற்போது மதனப்பள்ளி அருகே உள்ள வயல்பாடு என்ற இடத்தில் வசித்து வருகிறார்.  
இவர் தன் சகோதரியின் மகள் விஜய சாமுண்டேஸ்வரியை ஒரு வயது குழந்தையாக இருந்தபோது தத்தெடுத்தார். விஜய சாமுண்டி நடிகர் இராஜேந்திர பிரசாத்தை மணந்தார்.
# இராம பிரபா

## விருதுகள்

- சிறந்த நகைச்சுவை நடிகைக்கான நந்தி விருதை லஹிரி லஹிரி லஹிரிலோ (2002) என்ற படத்திற்காக பெற்றார்.
# தசகுமார சரிதம்

**தசகுமார சரிதம்** (பத்து இளைஞர்களின் கதை) (தேவநாகரி: दशकुमारचरित) என்பது தண்டியலங்காரம், அவந்தி சுந்தரி, காவிய தர்சனம் போன்ற நூல்களை இயற்றிய தண்டி என்பவர் சமஸ்கிருத மொழியில் எழுதிய 10 இளைஞர்களின் உரைநடைக் காதல் காவியம் ஆகும். இக்காவியம் எட்டாம் நூற்றாண்டு வரை செழித்து வளர்ந்ததாக நம்பப்படுகிறது. இருப்பினும், அதன் உரை மரபு, ஆசிரியரின் அடையாளம் மற்றும் இயற்றப்பட்ட காலம் குறித்து தெளிவின்மை உள்ளது.
# தசகுமார சரிதம்

## நூலின் கட்டமைப்பு

தசகுமார்சரிதா நூல் கையால் எழுதப்பட்ட மற்றும் வெளியிடப்பட்ட பதிப்புகளில் பொதுவாக மூன்று பகுதிகள் உள்ளன-[1]
1. ஆரம்ப அல்லது பூர்வாங்க பகுதி, ஐந்து அத்தியாங்களைக் கொண்டது. இதனை பூர்வபீடிகை என அழைக்கப்படுகிறது
1. நடுப் பகுதி எட்டு அத்தியாங்களைகொண்டது. இதில் தசகுமாரசரிதம் கூறப்படுகிறது.
1. இறுதி அல்லது பிற்சேர்க்கை பகுதியை உத்தரப்பீடிகை என அழைக்கப்படுகிறது.  
இவற்றில் எட்டு அத்தியாயங்களாகப் பிரிக்கப்பட்டுள்ள இந்நூலின் நடுப்பகுதி மட்டும் தண்டியின் மூலப் படைப்பாகக் கருதப்பட்டாலும், இராஜவாகனன் பற்றிய முழுமையற்ற கதையும், ஏழு நண்பர்களின் கதைகளும் அடங்கியிருப்பதால் அது முழுமையடையாது உள்ளது. மீதமுள்ள பகுதிகள், அதாவது பூர்வ பீடிகை மற்றும் உத்தர பீடிகை ஆகியவை பிற எழுத்தாளர்களின் தொகுப்புகளாகும், அவை முறையே மூல உரையின் தொடக்கத்திலும், முடிவிலும் காலப்போக்கில் சேர்க்கப்பட்டுள்ளது.  
தண்டி முழு நூலையும் முதலில் இயற்றியிருக்க வேண்டும் என்று அறிஞர்கள் கருதுகின்றனர், ஆனால் பின்னர், சில காரணங்களால், அந்த பகுதிகள் அழிக்கப்பட்டது. தண்டியின் மூல நூலில் எட்டு குமாரர்களின் கதை மட்டுமே உள்ளது. பின்னர் புஷ்போத்பவன் மற்றும் சோமதத்தன் ஆகிய இரண்டு குமார்களின் கதையைச் சேர்க்கப்பட்டதால், பத்து குமார்களின் எண்ணிக்கை நிறைவடைகிறது. அதுபோல மூல நூலின் எட்டாவது அத்தியாயத்தில் விவரிக்கப்பட்டுள்ள முழுமையடையாத விஷ்ருதன் சரிதம் உத்தராபீடிகையில் முடிக்கப்பட்டுள்ளது. தசகுமாரசரிதையின் தொடக்கத்திலும், முடிவிலும் சில உரைகள் காணாமல் உள்ளது; எனவே பத்து கதைகளில் எட்டு மட்டுமே உள்ளது. மேலும் தசகுமாரர்களில் முதல்வனான ராஜவாகனன் மற்றும் விஷ்ருதனின் கதைகள் முழுமையடையாது உள்ளது.. 1வது மற்றும் 3வது அத்தியாயத்தின் பல்வேறு எழுத்தாளர்களால் பின்னர் சேர்க்கப்பட்டதாகத் தெரிகிறது
# தசகுமார சரிதம்

## நூலின் சுருக்கம்

மகத நாட்டைச் சேர்ந்த இளவரசர்கள் மற்றும் அமைச்சர் மற்றும் படைத்தலைவர்களின் மகன்களான பத்து இளைஞர்களின் வீரதீர சாகசங்களை விவரிக்கிறது. தேவதைகள், பேய்கள், விபச்சாரிகள், சூதாட்டக்காரர்கள், வினோதமான பெண்களின் சூழ்ச்சிகள், வியக்க வைக்கும் தற்செயல் நிகழ்வுகள், சேவல் சண்டைகள், மானுடச்சண்டைகள், சூனியம், கொலை, கொள்ளைகள் மற்றும் போர்கள் போன்றவற்றின் நிகழ்வுகளாள் இக்ககதை நிரம்பியுள்ளது. எடுத்துக்காட்டாக, இக்காவியத்தின் ஆறாவது அத்தியாயத்தில், தனது வருங்கால கணவருக்கு சாதம் மற்றும் காய்கறிகளின் நறுமண உணவை நேர்த்தியாகத் தயாரிக்க்கும் ஒரு இளம் பெண்ணின் உடற்கூறியல் அம்சங்கள் அனைத்தும் மிகவும் வெளிப்படையாக விவரிக்கப்பட்டுள்ளது. இதன் ஏழாவது அத்தியாயத்தில் இளைஞன் மந்திர குப்தனின் காதலி, காதல் மிகுதியால் மந்திர குபதனின் உதடுகளை பல முறை கவ்வி சல்லாபம் மேற்கொண்டதால், மந்திர குப்தனின் உதடுகள் வீங்கியதால் உதட்டை மூடும் போது வேதனை உள்ளது என நூலாசிரியர் குறிப்பிடுகிறார்..
# தசகுமார சரிதம்

## தச குமாரர்களின் பெயர்கள்

1. இராஜவாகனன் (राजवाहन)
1. சோமதத்தன் (सोमदत्त)
1. புஷ்போத்பவன் (पुष्पोद्भव)
1. அபகார்வர்மனன் (अपहारवर्मन)
1. உபகார்வர்மன் (उपहारवर्मन)
1. அர்த்தபாலன் (अर्थपाल)
1. பிரமதி (प्रमति)
1. மித்திரகுப்தன் (मित्रगुप्त)
1. மந்திரகுப்தன் (मंत्रगुप्त)
1. விஷ்ருதன் (विश्रुत).
# காவிய தர்சனம்

**காவியதர்சனம்** (சமசுகிருதம்: काव्यादर्श, Kāvyādarśa), தண்டியலங்காரம், தசகுமார சரிதம், அவந்தி சுந்தரி போன்ற காவியங்களை இயற்றிய வட மொழிப் புலவர் தண்டி எழுதியது. இது சமஸ்கிருத மொழியில் எஞ்சியிருக்கும் கவிதைகளின் ஆரம்பகால வடிவம் ஆகும்..
# காவிய தர்சனம்

## உள்ளடக்கம்

காவிய தர்சனம் நூல் 3 அத்தியாயங்களாகப் பிரிக்கப்பட்டுள்ளது, பெரும்பாலான அச்சிடப்பட்ட பதிப்புகளில், ஒன்றைத் தவிர, மற்ற பதிப்புகளின் மூன்றாவது அத்தியாயம் மட்டும் இரண்டாகப் பிரிக்கப்பட்டுள்ளது. அச்சிடப்பட்ட பதிப்புகளில் பெரும்பாலானவை 663 கவிதைகள் மற்றும் 660 கவிதைகளைக் கொண்டுள்ளது. காவ்யதர்சன நூலில், ஒரு கவிதையின் அழகு, அதன் சொல்லாட்சி சாதனங்களைப் பயன்படுத்துவதிலிருந்து பெறப்பட்டது என்று புலவர் தண்டி குறிப்பிடுகிறார்.. இந்நூலில் தண்டி முப்பத்தாறு வகைகளை வேறுபடுத்திக் காட்டியுள்ளார்.. குணப்பிரஸ்தானாவின் முக்கிய ஆதரவாளராக தண்டி இருந்தார். இவரது கவிதையில் தள்ளல், நன்மை, ஒற்றுமை, அழகு, விளக்கம், வீரம் போன்ற குணங்கள் அல்லது நற்பண்புகளின் கலவையைக் கொண்டது.
# காவிய தர்சனம்

## செல்வாக்கbhhjj

காவ்யதர்சனம் நூலை கன்னடம், சிங்களம், பாலி, தமிழ் மற்றும் திபெத்திய மொழிகளில் மொழிபெயர்க்கப்பட்டுள்ளது. அப்பைய தீட்சிதர் (1520-1592) உள்ளிட்ட சமஸ்கிருதத்தின் முன்னோடி அறிஞர்களால் இது பரவலாக மேற்கோள் காட்டப்பட்டது; இது மன்னர் போஜனால் (1011-1055) இக்கவிதை நூல் முழுமையாக்கப்பட்டது..
# காசா மாவட்டம்

**காசா மாவட்டம்** (*Gasa District*) பூட்டான் நாட்டின் 20 மாவட்டங்களில் ஒன்றாகும். இம்மாவட்ட பூட்டானின் வடக்கில் உள்ளது. இம்மாவட்டத்தின் வடக்குப் பகுதி இமயமலையில் வட4500 மீட்டர் உயரத்திலும்; தெற்குப் பகுதி 1500 மீட்டர் உயரத்திலும் அமைந்துள்ளது. இதன் வடக்கில் திபெத் தன்னாட்சிப் பகுதி உள்ளது. இம்மாவட்டத்தில் திஃசொங்கா மொழி பேசப்படுகிறது. இது 3,117 சதுர கிலோ மீட்டர் பரப்பளவும், 20005ம் ஆண்டின் கணக்கெடுப்பின்படி, 3,116 மக்கள் தொகையும் கொண்டது.
அவைகள் வருமாறு:
- காமெத் கிராமம்
- காடோத் கிராமம்
- லாயா கிராமம்
- லுனானா கிராமம்
# காசா மாவட்டம்

## புவியியல்

இமயமலையில் அமைந்த காசா மாவட்டத்தின் வடக்கில் திபெத் தன்னாட்சிப் பகுதியும், தெற்கில் திம்பு மாவட்டம் உள்ளது.
# காசா மாவட்டம்

## இதனையும் காண்க

- திம்பு மாவட்டம்
# கே. பி. நாகபூசணம்

**கடாரு நாகபூசணம்** அல்லது **கே. பி. நாகபூசணம்** (*Kadaru Nagabhushanam* or *K. B. Nagabhushanam*, 1902 - 18 அக்டோபர் 1976) என்பவர் 1940கள் முதல் 1960கள் வரை தெலுங்கு, தமிழ்த் திரைப்படங்களில் பணியாற்றிய இந்திய திரைப்பட இயக்குநர் மற்றும் தயாரிப்பாளர் ஆவார். இவர் பிரபல நடிகை ப. கண்ணாம்பாவின் கணவர் ஆவார். இவர்கள் ராஜராஜேஸ்வரி திரைப்பட நிறுவனத்தை நிறுவி, கண்ணாம்பா முக்கியக் கதாபாத்திரத்தில் நடித்த *ஹரிச்சந்திரா* உட்பட பல புராணப் படங்களைத் தயாரித்தனர். தீண்டாமை குறித்த சமூகப் படமான *நவஜீவனம்* மதறாசு மாநிலத்தின் அங்கீகாரத்தைப் பெற்று சிறந்த திரைப்படமாகத் தேர்ந்தெடுக்கப்பட்டது.
# கே. பி. நாகபூசணம்

## திரைப்பட வாழ்க்கை

நாகபூசணம் 1941 இல் *தள்ளி பிரேமா* படத்தின் தயாரிப்பாளராக திரைப்படத் துறையில் நுழைந்தார் இவர் இயக்கிய முதல் படமான சுமதி, பெண்களை வெகுவாகக் கவர்ந்தது. இவரது பிரம்மாண்டமான படமான *பாதுகா பட்டாபிசேகம்* (1945) படத்தில் சி.எஸ்.ஆர். ஆஞ்சநேயுலு, அட்டாங்கி, கண்ணாம்பா ஆகியோர் நடித்தனர். அப்படத்தின் ஒவ்வொரு காட்சியிலும் ஆடை, ஆபரணங்கள், ஒப்பனை என அனைத்திலும் சிறப்பு கவனம் செலுத்தினார். பின்னர் தமிழில் வெற்றிப் படங்களான *அரிச்சந்திரா,* *துளசி ஜலந்திரா* ஆகிய படங்களை தயாரித்தார். *சௌதாமினி* (1951) படத்தின் மூலம் மீண்டும் தெலுங்கிற்கு படத்துறைக்கு வந்தார். இவரது திரைப்படமான *பேத ரைத்து*, விவசாயத் தொழிலாளர்களைப் பற்றிய கருத்து அடிப்படையிலான திரைப்படம் தெலுங்கு திரையுலகில் ஒரு முக்கிய திரைப்படமாக மாறியது. தமிழிலும் ஏழை உழவன் என்ற பெயரில் மறு ஆக்கம் செய்யப்பட்டது. இவரது *சதி சக்குபாய்* (1954) திரைப்படம் ஆந்திரப் பிரதேச திரையரங்குகளில் 100 நாட்கள் ஓடியது. இவரது அடுத்த தயாரிப்பு அஞ்சலிதேவி மற்றும் வி. நாகய்யா நடித்த பிரபல படமான *நாக பஞ்சமி* (1956) ஆகும். இவர் வரலட்சுமி பிக்சர்சின் சதி சாவித்ரி படத்தை இயக்கினார், அதில் எஸ். வி. ரங்கராவ் யமனாக நடித்தார். மேலும் அவரது பாத்திரத்தை திறம்பட சித்தரித்ததற்காக இயக்குநராக இவர் புகழ் பெற்றார். அதைத் தொடர்ந்து, சி. எஸ். ராவ் இயக்கத்தில் *ஸ்ரீ கிருஷ்ண மாயா* படத்தைத் தயாரித்தார். இவரது *தட்சயங்ஞம்* (1962) திரைப்படமே என். டி. ராமராவ் முதலும் கடைசியுமாக சிவனாக நடித்த படம் என்று நினைவுகூரப்படுகிறது. 1964ல் மனைவி கண்ணாம்பா இறந்த பிறகு, மனதளவிலும், உடலளவிலும் நலிவுற்றார். ம. கோ. இராமச்சந்திரன் நடித்த தமிழ்ப் படத்தைத் தயாரிப்பதில் இவருக்குப் பணச் சிக்கல் ஏற்பட்டது. இதனால் இவர் தனது சொத்துக்களை விற்று, சென்னையில் மோசமான வாழ்நிலைக்கு தள்ளப்பட்டார். ஆனால் இவரது வாழ்வாதாரத்திற்காக இவரது தொழில்முறை சகாக்ககள் உதவினார். இவர் 1976 இல் இறந்தார்.
# கே. பி. நாகபூசணம்

## திரைப்படவியல்

| 1941 | *தள்ளிபிரேமா* | தெலுங்கு | இயக்குநர் |  |
| --- | --- | --- | --- | --- |
| 1942 | *சுமதி* | தெலுங்கு | இயக்குநர், தயாரிப்பாளர் |  |
| 1944 | *அரிச்சந்திரா* | தமிழ் | இயக்குநர், தயாரிப்பாளர் |  |
| 1945 | *பாதுகா பட்டாபிசேகம்* | தெலுங்கு | இயக்குநர், தயாரிப்பாளர் |  |
| 1946 | *பக்த துளசிதாஸ்* | தெலுங்கு | தயாரிப்பாளர் |  |
| 1947 | *துளசி ஜலந்தர்* | தமிழ் | இயக்குநர், தயாரிப்பாளர் |  |
| 1949 | *நவஜீவனம்* | தமிழ் | இயக்குநர், தயாரிப்பாளர் |  |
| 1949 | *நவஜீவனம்* | தெலுங்கு | இயக்குநர், தயாரிப்பாளர் |  |
| 1951 | *சௌதாமினி* | தமிழ் | இயக்குநர், தயாரிப்பாளர் |  |
| 1951 | *சௌதாமினி* | தெலுங்கு | இயக்குநர், தயாரிப்பாளர் |  |
| 1952 | *ஏழை உழவன்* | தமிழ் | இயக்குநர், தயாரிப்பாளர் |  |
| 1952 | *பேத ரைது* | தெலுங்கு | இயக்குநர், தயாரிப்பாளர் |  |
| 1953 | *இலட்சுமி* | தமிழ் | இயக்குநர், தயாரிப்பாளர் |  |
| 1953 | *இலட்சுமி* | தெலுங்கு | இயக்குநர், தயாரிப்பாளர் |  |
| 1954 | *சதி சக்குபாய்* | தெலுங்கு | இயக்குநர், தயாரிப்பாளர் |  |
| 1955 | *சிறீ கிருஷ்ணா துலாபாரம்* | தெலுங்கு | இயக்குநர், தயாரிப்பாளர் |  |
| 1956 | *நாக பஞ்சமி* | தமிழ் | இயக்குநர், தயாரிப்பாளர் |  |
| 1956 | *நாக பஞ்சமி* | தெலுங்கு | இயக்குநர், தயாரிப்பாளர் |  |
| 1957 | *சதி அனுசியா* | இயக்குநர் |  |  |
| 1957 | *சதி சாவித்திரி* | தமிழ் | இயக்குநர் |  |
| 1957 | *சதி சாவித்திரி* | தெலுங்கு | இயக்குநர் |  |
| 1958 | *அண்ணா தம்முடு* | தெலுங்கு | தயாரிப்பாளர் |  |
| 1958 | *சிறீ கிருஷ்ண மாயா* | தெலுங்கு | தயாரிப்பாளர் |  |
| 1959 | *வீர பாஸ்கருடு* | தெலுங்கு | இயக்குநர், தயாரிப்பாளர் |  |
| 1960 | *தர்மமே ஜெயம்* | தெலுங்கு | இயக்குநர், தயாரிப்பாளர் |  |
| 1961 | *உஷா பரிணயம் (1961 திரைப்படம்)* | தெலுங்கு | இயக்குநர், தயாரிப்பாளர் |  |
| 1962 | *தட்சயக்ஞம்* | தமிழ் | இயக்குநர், தயாரிப்பாளர் |  |
| 1962 | *தட்சயக்ஞம்* | தெலுங்கு | இயக்குநர், தயாரிப்பாளர் |  |
| 1963 | *ஆப்த மித்ருடு* | தெலுங்கு | இயக்குநர், தயாரிப்பாளர் |  |
| 1965 | *சதுவுக்குன்ன பார்யா* | தெலுங்கு | இயக்குநர், தயாரிப்பாளர் |  |
| 1966 | *தாலி பாக்கியம்* | தமிழ் | இயக்குநர் |  |
| 1966 | *உஷா கல்யாணம்* | தெலுங்கு | இயக்குநர் | } |
# மிசுடசு

***மிசுடசு*** (*Mystus*) என்பது ஆசியாவைச் சேர்ந்த பாக்ரிடே குடும்பத்தைச் சேர்ந்த மீன் பேரினமாகும். இந்த பேரினத்தில் உள்ள தொகுதி உறவு முறைச் சரியாகப் புரிந்து கொள்ளப்படவில்லை. இருப்பினும் இரண்டு முக்கிய மரபுவழிகள் இருப்பதாகக் கூறப்படுகிறது.
# மிசுடசு

## சிற்றினங்கள்

இந்த பேரினத்தில் தற்போது 62 அங்கீகரிக்கப்பட்ட சிற்றினங்கள் உள்ளன:  
- *மிசுடசு அப்ரிவேட்டசு* (வலென்சியென்சு, 1840)
- *மிசுடசு அலாசென்சிசு* எச். எச். என்ஜி & ஹேடியாடி, 2005
- *மிசுடசு அல்போலினேட்டசு* டி.ஆர். ராபர்ட்ஸ், 1994
- *மிசுடசு அங்குட்ட* பெத்தியகொட, என்.கே. ஏ. சில்வா & மதுவகே, 2008
- *மிசுடசு அர்மேடசு* (எஃப். டே, 1865)
- *மிசுடசு அட்ரிபாசியாடசு* போலர், 1937
- *மிசுடசு பிமாகுலடசு* (வோல்சு, 1904)
- *மிசுடசு ப்ளீகெரி* (எப். டே, 1877)
- *மிசுடசு போகோர்டி* (பிளீக்கர், 1864)
- மிசுடசு கனரென்சிசு எசு. கிராண்ட், 1999
- *மிசுடசு கார்சியோ* <small>(பி. ஹாமில்டன், 1822)</small></small>
- *மிசுடசு காசுடனியசு* எச். எச். என்ஜி, 2002
- *மிசுடசு கேடபோகன்* பிளாமூட்டில், 2016</small>
- *மிசுடசு கேவாசியசு* (எப். ஹாமில்டன், 1822)
- *மிசுடசு சினரேசியசு* எச். எச். எங் & கோட்டேலட், 2009
- *மிசுடசு டிப்ருகரென்சிசு* (பி. எல். சௌதுரி, 1913)
- *மிசிடசு பேல்காரியசு* <small>சக்கரபர்த்தி & என்ஜி, 2005</small>
- *மிசிடசு குலியோ* <small>(பி. ஹாமில்டன், 1822)</small>
- *மிசுடசு ஹியோகி* பிளாமூட்டில் & ஆபிரகாம், 2013
- *மிசுடசு ஹோரை* ஜெயராம், 1954
- *மிசுடசு இம்பல்வியேடசு* என்ஜி, 2003
- *மிசுடசு இண்டிகசு* பிளாமூட்டில் & ஆபிரகாம், 2013
- மிசுடசு இருளு விஜயகிருஷ்ணன் மற்றும் பிரவீன்ராஜ். 2022</small>
- *மிசுடசு கெலட்டியசு* (வலென்சியென்சு, 1840)
- *மிசுடசு கேரளா* பிளாமூட்டில், 2014 (கேரள மிசுடசு)
- *மிசுடசு லுகோபாசிஸ்* <small>(பிளைத், 1860)</small>
- *மிசுடசு மலபாரிக்கசு* <small>(ஜெர்டன், 1849)</small>
- *மிசுடசு மேனோனி* பிளாமூட்டில், 2013 (இடுக்கி மிசுடசு)
- *மிசுடசு மாண்டனசு* <small>(ஜெர்டன், 1849)</small>
- *மிசுடசு மல்டிரேடியடசு* டி. ஆர். ராபர்ட்ஸ், 1992
- *மிசுடசு மிசுடிசெட்டசு* டி. ஆர். ராபர்ட்ஸ், 1992
- *மிசுடசு நானசு* சுதசிங்க, பெத்தியகொட, மதுவாகே & மீகஸ்கும்புர, 2016
- *மிசுடசு நாசெப்* தர்சன், விசுவநாத், மகாந்தா & பராத், 2011
- *மிசுடசு நிக்ரிசெப்சு* (வலென்சியென்சு, 1840)
- *மிசுடசு ஓக்குலடசு* (வலென்சியென்சு, 1840)
- *மிசுடசு பெலூசியசு* (சோலண்டர், 1794)
- *மிசுடசு பிரபினி* தர்சன், அபுஜாம், ஹுமர், பர்கி, சிங் மற்றும் பலர். 2019
- *மிசுடசு புல்சர்* (பி. எல். சௌதுரி, 1911)
- *மிசுடசு பங்டிபெர்* என் ஜி, விர்ஜோமோடிஜோ & ஹாடியேடி, 2001
- *மிசுடசு ரெக்மா* போலர், 1935
- *மிசுடசு ரூபெசென்சு* (வின்சிகுவேரா, 1890)
- *மிசுடசு சீங்டீ* (சைக்சு, 1839)
- *மிசுடசு சிங்கரிங்கன்* (ப்ளீக்கர், 1846)
- *மிசுடசு தெங்கரா* <small>(F. Hamilton, 1822)</small>
- *மிசுடசு வெலிபர்* எச். எச். என்ஜி, 2012
- *மிசுடசு விட்டடசு* (பிளாச், 1794)
- *மிசுடசு வோல்பி* (ப்ளீக்கர், 1851)
- *மிசுடசு செயேலேனிகசு* என்ஜி & பேதியாகோடா. 2013
- *மிசுடசு செலேடர்* என்ஜி & கோட்டெலாட், 2023
- *மிசுடசு ஆர்மிகர்* என்ஜி, 2004
- *மிசுடசு சினென்சிசு* (ஸ்டெய்ண்டாக்னர், 1883)
- *மிசுடசு பேக்ரே* மியூசென், 1778
- *மிசுடசு ரூபிகாடா* பர்டாச், 1959
- *மிசுடசு பகாஹாங்கென்சிசு* ஹெர்ரே, 1940
- *மிசுடசு அசுகிடா* வால்பாம், 1792
- *மிசுடசு கசு* மியுசென், 1778
- *மிசுடசு ஆங்குல்லாரிசு* மியூசென், 1778
- *மிசுடசு பாசியாடசு* மியூசென், 1778
- *மிசுடசு சிடோல்* ஹாமில்டன், 1841
- *மிசுடசு கரிபட்* கிரே, 1831
- *மிசுடசு ரூப்ரிபின்னிசு* வனராஜன் & அருணாச்சலம், 2018
- *மிசுடசு சைருசி* எசுமெய்லி, சய்யாட்சாதே, ஜரேய், ஈக்டேரி & மௌசவி-சபேட், 2022
# பக்ரிடே

**பக்ரிடே** (*Bagridae*) என்பது கெளிறு மீன் குடும்பமாகும். இவை ஆப்பிரிக்கா (*பாக்ரசு*) மற்றும் ஆசியா (மற்ற அனைத்து பேரினங்கள்) சப்பானிலிருந்து போர்னியோ வரை காணப்படுகின்றன. இக்குடும்பத்தில் சுமார் 245 சிற்றினங்கள் அடங்கும். இந்த மீன்கள் பொதுவாக **வெற்றுடல் கெளிறு மீன்** அல்லது **பக்ரிட் கெளிறு மீன்** என்று அழைக்கப்படுகின்றன.  
இக்குடும்ப மீன்கள் உணவாகப் பயன்படுகின்றன. சில சிற்றினங்கள் அலங்கார மீன்களாகவும் வளர்க்கப்படுகின்றன.
# பக்ரிடே

## வகைப்பாட்டியல்

இந்த குடும்பத்தின் வகைப்பாட்டியல் மறுவரையறுக்கப்பட்டது. நெல்சனால் 1994-ல் வகைப்படுத்திய இக்குடும்பம் 2006-ல் மிகவும் வித்தியாசமானதாக உள்ளது. *கிளாரொடெயிடே* மற்றும் *ஆசுட்ரோகிளானிடே* ஆகியவை முன்பு பாக்ரிட்களாக இருந்த சிற்றினங்களைக் கொண்டுள்ளன. ஆசெனோகிளானிடிடே என்பது சில ஆதாரங்களின் அடிப்படையில் கிளரோட்டிடேயின் துணைக் குடும்பமாகவும், மற்றவை கெப்டாப்டெரிடேயின் சகோதர குழுவாகவும், இதன் சொந்த குடும்பமாகவும் கருதப்படுகிறது. சில வகைப்பாட்டியலாளர்கள் *கோராபாக்ரசு* பேரினத்தை *கோராபக்ரிடே* குடும்பத்தில் இரண்டு வகைகளுடன் சேர்த்து தற்போது *ஷில்பீடே*யில் இருப்பதாகக் கருதுகின்றனர்.  
இக்குடும்பம் ஒற்றை உயிரலகு தொகுதிக் குடும்பமா இல்லையா என்பது தெளிவாக இல்லை. மற்ற கெளுத்தி மீன்களுடன் இதன் உறவு என்னவாக இருக்கும் என்பதிலும் தெளிவில்லை.
# இராசிராம் தெப்பர்மா

**இராசிராம் தெப்பர்மா** (*Rashiram Debbarma*) இந்தியாவைச் சேர்ந்த ஓர் அரசியல்வாதியாவார். திரிபுரா மாநில அரசியலில் இந்திய பொதுவுடைமைக் கட்சியின் மார்க்சியப் பிரிவு உறுப்பினராகச் செயல்பட்டார். 1977, 1983, 1988 மற்றும் 1993 ஆம் ஆண்டுகளில் திரிபுரா சட்டமன்றத்தில் மண்டைபசார் சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். புத்து லட்சுமி என்ற பெண்னை திருமணம் செய்து கொண்டார். இராசிராம் தெப்பர்மா 2019 ஆம் ஆண்டு ஆகத்து மாதம் 5 ஆம் தேதியன்று இறந்தார்.  
1977 ஆம் ஆண்டில் நடைபெற்ற தேர்தலில் மண்டைபசார் சட்டமன்றத் தொகுதியில் காசிரோட்டு தெப்பர்மாவுக்கு எதிராக இராசிராம் தெப்பர்மா போட்டியிட்டு வெற்றி பெற்றார்.  
1983, 1988, 1993 ஆம் ஆண்டுகளில் இதே சட்டமன்றத் தொகுதியில் மீண்டும் போட்டியிட்டு வெற்றி பெற்றார்.
# மனோரஞ்சன் தெப்பர்மா

**மனோரஞ்சன் தெப்பர்மா** (*Manoranjan Debbarma*) இந்தியாவைச் சேர்ந்த ஓர் அரசியல்வாதியாவார். இராசிராம் தெப்பர்மா, மனோரஞ்சன் தெப்பர்மா புத்து லட்சுமி தம்பதியருக்கு 1962 ஆம் ஆண்டு ஆகத்து மாதம் 5 ஆம் தேதியன்று மகனாகப் பிறந்தார். அகர்த்தலாவிலுள்ள பிர் பிக்ரம் நினைவு கல்லூரியில் 2009 ஆம் ஆண்டில் பட்டப்படிப்பை முடித்தார். திரிபுரா மாநில அரசியலில் இந்திய பொதுவுடைமைக் கட்சியின் மார்க்சியப் பிரிவு உறுப்பினராகச் செயல்பட்டார். 1998, 2018 ஆம் ஆண்டுகளில் திரிபுரா சட்டமன்றத்தில் மேற்கு திரிபுராவிலுள்ள மண்டைபசார் சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.
# ரீட்டா (மீன்)

***ரீட்டா*** (*Rita*) என்பது தெற்காசியாவில் காணப்படும் பாக்ரிடே குடும்பத்தைச் சேர்ந்த மீன் பேரினமாகும். இந்த பேரின மீன்கள் ஒற்றை இணை கீழ்த்தாடை உணர் இழைகளைக் கொண்டுள்ளன. ஒரு நீளமான வெபெரியன் கருவியானது பிடர் எலும்புடன் இணைக்கப்பட்ட கடைநுதெலும்பு உள்ள உணர்ச்சி கால்வாயில் உறுதியாக தைக்கப்பட்டுள்ளது.
# ரீட்டா (மீன்)

## சிற்றினங்கள்

இந்த பேரினத்தில் தற்போது 7 அங்கீகரிக்கப்பட்ட சிற்றினங்கள் உள்ளன:  
- *ரீட்டா பகாலு* <small>கே.கே.லால், திவேதி & ஆர்.கே.சிங், 2016</small>
- *ரீட்டா கிரைசியா* <small>எப். டே, 1877</small>
- *ரீட்டா கோக்ரா* <small>(சைக்சு, 1839)</small>
- *ரீட்டா குத்துர்னி* <small>(சைக்சு, 1839)</small>
- *ரீட்டா மேக்ராகாந்தசு* <small>என் ஜி, 2004</small>
- *ரீட்டா ரீட்டா* <small>(எப். ஹாமில்டன், 1822)</small>
- *ரீட்டா சாசெர்டோடம்* <small>ஜே. ஆண்டர்சன், 1879</small>
# கோவிந்த் சிங் நேகி

**கோவிந்த் சிங் நேகி** (Govind Singh Negi) இந்தியாவைச் சேர்ந்த ஓர் அரசியல்வாதியாவார். உத்தரப் பிரதேச மாநில அரசியலில் இந்தியப் பொதுவுடைமைக் கட்சியின் உறுப்பினராகச் செயல்பட்டார். 1969, 1974 மற்றும் 1977 ஆம் ஆண்டுகளில் நடைபெற்ற தேர்தல்களில் தெக்ரி தொகுயிலிருந்து உத்தரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார்  
பொதுவுடைமைவாதிகளின் சக்தி ஒரு காலத்தில் இலால்காட்டியில் இருந்தது.  
பிரதாப்நகர், தெக்ரி ஒரு காலத்தில் இலால்காட்டி என்று அழைக்கப்பட்டது  
1969, 1974, 1977 ஆம் ஆண்டுகளில் கோவிந்த் சிங் நேகி இங்கிருந்துதான் இந்தியப் பொதுவுடைமைக் கட்சியின் வேட்பாளராகப் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.  
கோவிந்த் சிங் நேகிக்கு காங்கிரசு கட்சி தெக்ரி தொகுதியை விட்டுக்கொடுத்து வருகிறது. அவரும் தொடர்ந்து வெற்றி பெற்றும் வருகிறார். காங்கிரசு கட்சியினர் இங்கு போட்டியிட்டாலும் பொதுவுடைமைக் கட்சியுடன் தொடர்புடைய பெரும்பாலான மக்கள் எங்கும் சிவப்புக் கொடிகளை விரும்பினார்கள். அதனால்தான் இது லால்காட்டி என்று அழைக்கப்பட்டது.  
கோவிந்த் சிங் நேகி ஒரு கற்றறிந்த அரசியல்வாதியாகவும் ஒரு வழக்கறிஞராகவும் இருந்தார். பின்னர் டேராடூனில் புகழ்பெற்ற வழக்கறிஞராகப் பணியாற்றினார். மோதல்களின் பூமியாக இருந்ததால், இந்த பாகீரதி பள்ளத்தாக்கு பூரி லால் காதி என்று அழைக்கப்பட்டது. பொதுவுடைமைக் கட்சியினருக்கு உறுதியான தொகுதியாக இது இருந்தது. இவ்வாய்ப்பை நிறைய எழுதவும் படிக்கவும் பயன்படுத்துகிறார்கள். மக்கள் பிரதிநிதிகளுக்கு இக்கல்வி மிகவும் முக்கியமானதாகும்.  
கோவிந்த் சிங் நேகி, பட்டி தர்மாந்தல் மாவட்டம் தாலுகா பிரதாப்நகர் தாலுக்கா, தர்கோட்டு கிராமத்தைச் சேர்ந்தவராவார்.
# பக்சு நாசிக்

**இமாம் பக்சு நாசிக்** (*Baksh Nasikh* ; 1776-1839) இலக்னோவை கவிதை மற்றும் புதுமைகளின் மையமாக ஊக்குவிப்பதில் தனது பங்கிற்காக குறிப்பிடப்பட்ட முகலாயர் காலத்தின் உருதுக் கவிஞர் ஆவார். இவர் முதலில் மீர் காசிம் அலியின் ஆதரவைப் பெறுவதில் வெற்றி பெற்றார். 1830 களில் சக கசல் எழுத்தாளர் மற்றும் இலக்னோவி குவாஜா ஐதர் அலி ஆதிசுடன் நாசிக் ஒரு போட்டியை வளர்த்துக் கொண்டார். அயோத்தி நவாப்பின் ஆதரவை மறுத்த பிறகு, நாசிக் இலக்னோவை விட்டு வெளியேற வேண்டிய கட்டாயம் ஏற்பட்டது. பின்னர், அமைச்சர் அக்கீம் மெக்தி ஆட்சியில் இருந்தபோது தப்பி ஓடிய இவர், 1837 இல் மெக்தியின் மரணத்திற்குப் பிறகு நாடு திரும்பினார். இவர் 1839 இல் இலக்னோவில் இறந்தார். பகதூர் சா சாஃபரின் ஆட்சிக்காலம் வரை கசல் கவிதை கலை அதன் பழைய புகழுக்கு திரும்பியது, இப்போது தில்லியில் இது உயிர்ப்புடன் உள்ளது.
# பக்சு நாசிக்

## இதனையும் காண்க

- கசல்
# ஆக்டினோடுரா

**பட்டைச்சிறகி** (*Barwing*) அல்லது ***ஆக்டினோடுரா*** என்பது லியோத்ரிச்சிடே குடும்பத்தில் உள்ள பாசரின் பறவைகளின் பேரினம் ஆகும். இவை தெற்காசியாவின் மலைப்பகுதிகளில், கிழக்கு இந்தியாவிலிருந்து சீனா மற்றும் தைவான் வரை காணப்படுகின்றன.
# ஆக்டினோடுரா

## இனங்கள்

இந்த பேரினத்தில் ஒன்பது சிற்றினங்கள் உள்ளன.
| பட்டை தொண்டை மின்லா | *ஆக்டினோடுரா இசுட்ரிகுலா* | இந்தியா, தெற்கு சீனா மற்றும் பூட்டான் வழியாக மத்திய நேபாளம் |
| --- | --- | --- |
| கண்கண்ணாடி பட்டைச்சிறகி | *ஆக்டினோடுரா ராம்சயி* | சீனா, லாவோஸ், மியான்மர், தாய்லாந்து, வியட்நாம். |
| துரு முதுகு பட்டைச்சிறகி | *ஆக்டினோடுரா எகர்டோனி* | தென்கிழக்கு ஆசியா இமயமலை முதல் வடகிழக்கு மியான்மர் வரை. |
| நீலச்சிறகு மின்லா | *ஆக்டினோடுரா சயனோரோப்டெரா* | வங்காளதேசம், பூட்டான், கம்போடியா, சீனா, இந்தியா, லாவோஸ், மலேசியா, மியான்மர், நேபாளம், தாய்லாந்து, திபெத்து, வியட்நாம். |
| கோரி தொண்டை பட்டைச்சிறகி | *ஆக்டினோடுரா நிபாலென்சிஸ்* | பூட்டான், இந்தியா, திபெத்து, நேபாளம். |
| கறுந்தலை பட்டைச்சிறகி | *ஆக்டினோடுரா சோடாங்கோரம்* | லாவோஸ், வியட்நாம் |
| வரி பட்டைச்சிறகி | *ஆக்டினோடுரா சோலியே* | சீனா, வியட்நாம். |
| வரிமார்பு பட்டைச்சிறகி | *ஆக்டினோடுரா வால்டேனி* | மேற்கு யுன்னான், தெற்கு திபெத்து, வடகிழக்கு இந்தியா, மியான்மர். |
| தைவான் பட்டைச்சிறகி | *ஆக்டினோடுரா மோரிசோனியானா* | தைவான் |
# குறைக்கவியலாப் பல்லுறுப்புக்கோவை

கணிதத்தில் **குறைக்கவியலாப் பல்லுறுப்புக்கோவை** (*irreducible polynomial*) என்பது மாறிலி உறுப்புகளை மட்டும் கொண்டிராத இரு பல்லுறுப்புக்கோவைகளின் பெருக்கற்பலனாக காரணிப்படுத்த முடியாத பல்லுறுப்புக்கோவையைக் குறிக்கும். ஒரு பல்லுறுப்புக்கோவையின் குறைக்கவியலாத்தன்மையானது, அதன் கெழுக்களும் அது பிரிக்கப்படக்கூடிய காரணிகளும் அமையும் களத்தைப் பொறுத்திருக்கும்.  
எடுத்துக்காட்டாக, பல்லுறுப்புக்கோவையின் கெழுக்களை முழு எண்களாகவும் மெய்யெண்களாகவும் எடுத்துக்கொள்ளலாம். இப்பல்லுறுப்புக்கோவையின் காரணிவடிவம்: <math>\(x - \sqrt{2}\)\(x + \sqrt{2}\)</math> இக்காரணிகளில் உள்ள மாறிலி உறுப்பான <math>\sqrt{2}</math> முழுஎண் அல்ல; அது ஒரு மெய்யெண் ஆகும். எனவே பல்லுறுப்புக்கோவை ஆனது முழுஎண்களைப் பொறுத்து குறைக்கவியலாது; ஆனால் மெய்யெண்களில் குறைக்கவியலும் பல்லுறுப்புக்கோவையாகும்.  
அதன் கெழுக்கள் அமைந்துள்ள களங்கள் அனைத்திலும் குறைக்கவியலாததாகவுள்ள பல்லுறுப்புக்கோவையானது. முற்றாகக் குறைக்கவியலாப் பல்லுறுப்புக்கோவை எனப்படும். இயற்கணிதத்தின் அடிப்படைத் தேற்றத்தின்படி, ஒருமாறியிலமைந்த பல்லுறுப்புக்கோவையின் அடுக்கெண் '1' ஆக 'இருந்தால், இருந்தால் மட்டுமே' அது 'முற்றாக குறைக்கவியலாப் பல்லுறுப்புக்கோவை'யாக இருக்கும். மாறாக, பன்மாறிகளிலமைந்த பல்லுறுப்புக்கோவைகளின் அடுக்கெண்கள் '1' ஆக மட்டுமில்லாமல் வேறாக இருந்தாலும் அப்பல்லுறுப்புக்கோவைகள் முற்றாகக் குறைக்கவியலாப் பல்லுறுப்புக்கோவைகளாக இருக்க முடியும். எடுத்துக்காட்டாக, <math>x^2 + y^n - 1,</math> (, ஏதேனுமொரு நேர்ம முழுஎண்) என்ற பல்லுறுப்புக்கோவையைச் முழுஎண்கள் முதல் சிக்கலெண்கள் வரையிலான எண்களில் குறைக்கவியலாது. எனவே இது ஒரு முற்றாகக் குறைக்கவியலாப் பல்லுறுப்புக்கோவையாகும்.  
குறைக்கவியலாத பல்லுறுப்புக்கோவைகள் சில இடங்களில் "குறைக்கவியலும் பல்லுறுப்புக்கோவை]]கள் எனக் குறிப்பிடப்படுகின்றன.  
குறைக்கவியலாப் பல்லுறுப்புக்கோவைகளை பகா எண்களுடன் ஒப்பிடலாம்: பகாஎண்களின் வரையறைப்படி, அவை குறைக்கவியலா முழுஎண்களாகும். பல்லுறுப்புக்கோவையின் குறைக்கவியலாத்தன்மையின் பல பொதுவான பண்புகளை பகாஎண்களும் கொண்டுள்ளன. ஒரு குறைக்கவியலாப் பல்லுறுப்புக்கோவையின் கெழுக்களின் வளையமானது களமாகவோ அல்லது பிற தனித்த காரணிப்படுத்தல் ஆட்களமாகவோ இருக்கும்பொழுது, அந்தக் குறைக்கவியலாப் பல்லுறுப்புக்கோவையானது பகாச் சீர்மத்தைப் பிறப்பிக்கும். எனவே அது பகாப் **பல்லுறுப்புக்கோவை** (*prime polynomial*) எனவும் அழைக்கப்படும்.
# குறைக்கவியலாப் பல்லுறுப்புக்கோவை

## எடுத்துக்காட்டுகள்

கீழுள்ள ஆறு பல்லுறுப்புக்கோவைகளும் குறைக்கவியலும்/குறைக்கவியலாப் பல்லுறுப்புக்கோவைகளின் சில அடிப்படைப் பண்புகளைக் காட்டுகின்றன:  
:<math>\begin{align}
p_1(x) &= x^2 + 4x + 4\, = {(x + 2)^2}\\
p_2(x) &= x^2 - 4\, = {(x - 2)(x + 2)}\\
p_3(x) &= 9x^2 - 3\, = 3\(3x^2 - 1\)\, = 3\(x\sqrt{3} - 1\)\(x\sqrt{3} + 1\)\\
p_4(x) &= x^2 - \frac{4}{9}\, = \(x - \frac{2}{3}\)\(x + \frac{2}{3}\)\\
p_5(x) &= x^2 - 2\, = \(x - \sqrt{2}\)\(x + \sqrt{2}\)\\
p_6(x) &= x^2 + 1\, = {(x - i)(x + i)}
\end{align}</math>  
- முதல் மூன்று பல்லுறுப்புக்கோவைகளும் முழு எண்களில் குறைக்கக்கூடியவை; கடைசி இரு பல்லுறுப்புக்கோவைகளும் முழுஎண்களில் குறைக்கவியலாதவை; நான்காவது முழுஎண்கள் மீதமையாத பல்லுறுப்புக்கோவை.
- முதல் இரண்டும், நான்காவதும் விகிதமுறு எண்களைப் பொறுத்து குறைக்கவியல்பவை; பிற மூன்றும் விகிதமுறு எண்களைப் பொறுத்துக் குறைக்கவியலாதவை. (விகிதமுறு எண்களின் மீதான பல்லுறுப்புக்கோவைக்கு, 3 ஆனது வளைய அலகாக இருப்பதால், அது ஒரு காரணியாகாது).
- முதல் ஐந்து பல்லுறுப்புக்கோவைகளும் மெய்யெண்களைப் பொறுத்து குறைக்கவியல்பவை; ஆனால் ஆறாவதான <math>p_6(x)</math> குறைக்கவியலாதப் பல்லுற்றுப்புக்கோவை.
- ஆறு பல்லுறுப்புக்கோவைகளுமே சிக்கலெண்களைப் பொறுத்து குறைக்கக் கூடியவை.
# குறைக்கவியலாப் பல்லுறுப்புக்கோவை

## வரையறை

*F* ஒரு களம் எனக் கொள்ள, மாறிலிஉறுப்பு மட்டுமே கொண்டிராத பல்லுறுப்புக்கோவை ஒன்று, **'F'' இன் மீது குறைக்கவியலாப் பல்லுறுப்புக்கோவை**யாக இருக்கவேண்டுமெனில்:
:அப்பல்லுறுப்புக்கோவையின் கெழுக்கள் *F* இல் இருப்பதோடு, *F* இல் கெழுக்களைக் கொண்ட மாறிலியுறுப்புகளை மட்டுமே கொண்டிராத இரு பல்லுறுப்புக்கோவைகளின் பெருக்கற்பலனாகக் காரணிப்படுத்தமுடியாததாகவும் இருக்கவேண்டும்..  
முழுஎண் கெழுக்களைக் கொண்ட அல்லது மேலும் பொதுவாக *R* என்ற தனித்த காரணிப்படுத்தல் ஆட்களத்தில் கெழுக்களைக் கொண்ட பல்லுறுப்புக்கோவையானது,
:நேர்மாற்றத்தகாததாக அல்லது பூச்சியமற்றதாக அல்லது *R* இல் கெழுக்களையுடைய நேர்மாற்றத்தகாத இரு பல்லுறுப்புக்கோவைகளின் பெருக்கற்பலனாக இல்லாமலிருந்தால், "குறைக்கவியலாப் பல்லுறுப்புக்கோவை" அல்லது *R இன் மீது குறைக்கவியலாப் பல்லுறுப்புக்கோவை* எனப்படும்.
# குறைக்கவியலாப் பல்லுறுப்புக்கோவை

## சிக்கலெண்களின் மீது

சிக்கலெண்களின் மீது, ஒருமாறியிலமைந்த பல்லுறுப்புக்கோவையின் படி '1' ஆக 'இருந்தால், இருந்தால் மட்டுமே' அது குறைக்கவியலாப் பல்லுறுப்புக்கோவையாக இருக்கும். இக்கூற்றுதான் சிக்கலெண்களுக்கான இயற்கணித அடிப்படைத் தேற்றமாகும்.  
:<math>a\(x - z_1\) \cdots \(x - z_n\)</math>  
<math>n</math> = படி; <math>a</math> = தலையுறுப்பின் கெழு; <math>z_1, \dots, z_n</math> = பல்லுறுப்புக்கோவையின் மூலங்கள்.  
சிக்கலெண்களின் மீதான குறைக்கவியலாப் பல்லுறுப்புக்கோவைகள் அனைத்து படிகளிலும் உள்ளன.  
எடுத்துக்காட்டு:
:<math>x^n + y^n - 1,</math> என்ற பல்லுறுப்புக்கோவையானது *n* இன் அனைத்து நேர்ம முழுஎண்மதிப்புகளுக்கும் சிக்கலெண்களின் மீதான குறைக்கவியலாப் பல்லுறுப்புக்கோவையாகும்.
# குறைக்கவியலாப் பல்லுறுப்புக்கோவை

## மெய்யெண்களின் மீது

மெய்யெண்கள் களத்தின் மீதான குறைக்கவியலாப் பல்லுறுப்புக்கோவையின் படி '1' அல்லது '2' ஆக இருக்கும். இருபடி பல்லுறுப்புக்கோவை <math>ax^2 + bx + c</math> ஆனது மெய்யெண்களின் மீது குறைக்கவியலாததாக இருந்தால், அதன் தன்மைகாட்டி <math>b^2 - 4ac.</math> எதிர்மமாக இருக்கும். இதிலிருந்து ஒருமாறியிலமைந்த மற்றும் மாறிலியுறுப்புமட்டுமே கொண்டிராத ஒவ்வொரு பல்லுறுப்புக்கோவையையும் இருபடி வரையிலான பல்லுறுப்புக்கோவைகளின் பெருக்கற்பலனாகத்தான் எழுதமுடியும் என்பதை அறியலாம். எடுத்துக்காட்டாக:
:<math>x^4 + 1 = \(x^2 + \sqrt{2}x + 1\)\(x^2 - \sqrt{2}x + 1\),</math>
இதனை மேலும் காரணிப்படுத்த முடியாது. ஏனெனில் இதன் தன்மைகாட்டி:
:<math>\(\pm\sqrt{2}\)^2 - 4 = -2 < 0.</math>
# தைவான் பட்டைச்சிறகி

**தைவான் பட்டைச்சிறகி** (*Taiwan barwing*) அல்லது **பார்மோசன் பட்டைச்சிறகி** (*ஆக்டினோடுரா மோரிசோனியானா*) என்பது லியோத்ரிச்சிடே குடும்பத்தில் உள்ள ஒரு பறவை சிற்றினம் ஆகும். இது தைவானில் காணப்படுகிறது. இதன் இயற்கை வாழிடம் மிதமான காடுகள் மற்றும் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.